Príloha č. 2 súťažných podkladov

|  |
| --- |
| **obchodné podmienky /Návrh**  **Zmluvy o dodaní licencií Fabasoft a služieb softvérovej podpory (údržby licencií)** |

###### Zmluva o dodaní licencií Fabasoft a služieb softvérovej podpory (údržby licencií)

uzatvorená v zmysle ustanovení § 269 ods. 2 Obchodného zákonníka

(ďalej ako „zmluva“)

Číslo zmluvy Objednávateľa: 2018/062

**Zmluvné strany**

**Objednávateľ: SLOVENSKÁ REPUBLIKA**

**zastúpená Ministerstvom financií Slovenskej republiky**

Sídlo:Štefanovičova 5

P.O. Box 82

817 82 Bratislava

Zastúpený : Ing. Albín Kotian

Generálny tajomník služobného úradu

IČO : 00 151 742

DIČ: 2020798351

IČ DPH: nie je platiteľom DPH

Bankové spojenie : Štátna pokladnica, Radlinského 32, 810 05 Bratislava 15

Číslo účtu v tvare IBAN: SK59 8180 0000 0070 0000 1400

**(ďalej len „Objednávateľ“ alebo „Zákazník“)**

**Poskytovateľ:**

Sídlo:

Zastúpený:

Vybavuje:

IČO:

DIČ:

IČ DPH:

Bankové spojenie:

Číslo účtu v tvare IBAN:

zapísaný v registri :

Vložka číslo:

**(ďalej len „Poskytovateľ“)**

**Táto zmluva sa uzatvára v súlade s § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov („zákon“) ako výsledok verejnej súťaže**

**Článok I.**

**PREDMET ZMLUVY**

**1.1** Na základe tejto zmluvy sa Poskytovateľ zaväzuje dodať Objednávateľovi (i) nové licencie Fabasoft, vrátane softvérovej podpory a (ii) poskytnúť služby základnej softvérovej podpory (údržby) k existujúcim licenciám Fabasoft (ďalej aj ako „služby údržby“), ktoré sú v správe majetku štátu Objednávateľa. Druh, množstvo a špecifikácia nových licencií (vrátane základnej softvérovej podpory) a špecifikácia služieb údržby pre existujúce licencie Fabasoft sú uvedené v Prílohe č.1, ktorá tvorí neoddeliteľnú súčasť tejto zmluvy.

**1.2** Objednávateľ sa zaväzuje za riadne dodané nové licencie Fabasoft (vrátane základnej softvérovej podpory) a poskytnuté služby údržby k existujúcim licenciám Fabasoft zaplatiť cenu uvedenú v článku II. tejto zmluvy.

* 1. Poskytovateľ sa v mene výrobcu zaväzuje poskytovať služby údržby licencií počas obdobia odo dňa nadobudnutia účinnosti tejto zmluvy do 31.12.2018.

**Článok II.**

**CENA**

* 1. ‎Cena spolu za dodanie nových licencií Fabasoft a poskytovanie služieb údržby licencií Fabasoft je stanovená dohodou zmluvných strán v zmysle zákona č.18/1996 Z.z. o cenách v znení neskorších ‎predpisov vo výške:‎

Cena nových licencií bez DPH: xxx xxx,xx EUR

Suma DPH (20 %): xxx xxx,xx EUR

Cena nových licencií s DPH: **xxx xxx,xx** EUR

Cena za služby údržby bez DPH: xxx xxx,xx EUR

Suma DPH (20%): xxx xxx,xx EUR

Cena za služby údržby s DPH: **xxx xxx,xx** EUR

Jednotkové ceny za dodanie nových licencií Fabasoft a cena za poskytovanie služieb údržby licencií Fabasoft sú uvedené v Prílohe č. 1 zmluvy.

* 1. V dohodnutej zmluvnej cene sú zahrnuté všetky náklady poskytovateľa súvisiace so zabezpečením nových licencií Fabasoft a poskytovaním služieb údržby existujúcich licencií Fabasoft.
  2. Celkový finančný limit tejto zmluvy počas doby jej platnosti predstavuje sumu xx xxx,xx **EUR bez DPH**, čo pri súčasnej 20% sadzbe DPH predstavuje sumu xxx xxx,- **EUR s DPH**.

**Článok III.**

**SPÔSOB A MIESTO PLNENIA PREDMETU ZMLUVY**

**3.1** Poskytovateľ a Objednávateľ vyhlasujú, že sú oprávnení túto Zmluvu uzatvoriť a riadne a včas plniť záväzky v nej obsiahnuté.

**3.2** Dodanie licencií a údržbu licencií Fabasoft, na ktoré sa vzťahuje základná licenčná podpora, sa zaväzuje Poskytovateľ začať poskytovať v rozsahu uvedenom v článku I. a Prílohe č. 1 zmluvy, do 10 dní od nadobudnutia účinnosti zmluvy.

**3.3** Miestom dodania nových licencií a poskytovania služieb údržby softvérových produktov Fabasoft je sídlo Objednávateľa.

**Článok IV.**

**PLATOBNÉ PODMIENKY**

**4.1** Objednávateľ zaplatí Poskytovateľovi cenu za dodanie nových licencií a poskytovanie služieb údržby existujúcich licencií Fabasoft v rozsahu podľa článku I. tejto zmluvy a jej prílohy č. 1 na základe poskytovateľom vystavenej faktúry. Faktúra bude vystavená v súlade so zákonom 222/2004 Z.z. o DPH v znení neskorších predpisov a zákonom 431/2002 Z.z. o účtovníctve v platnom znení.

**4.2** Objednávateľ uhradí len kompletnú faktúru do 30 dní od jej doručenia do podateľne Objednávateľa.  Pre tento účel sa za deň úhrady faktúry považuje dátum odpísania zaplatenej sumy z účtu Objednávateľa.

**4.3** Faktúra Poskytovateľa musí obsahovať najmä:

- označenie faktúry a jej číslo

- názov a sídlo Objednávateľa a Poskytovateľa

- deň vystavenia a deň jej odoslania

- názov banky a číslo účtu, na ktorý má byť platba realizovaná

- špecifikáciu predmetu fakturácie

- ceny za jednotlivé položky bez DPH

- náležitosti DPH

- celkovú cenu za splnenú časť predmetu zmluvy

- číslo zmluvy Objednávateľa.

**4.4.** Podkladom k vystaveniu faktúry bude dodací list, podpísaný oprávnenými zástupcami oboch zmluvných strán.

**4.5** Objednávateľ je oprávnený vrátiť Poskytovateľovi bez zaplatenia faktúru, ktorá neobsahuje všetky náležitosti podľa bodu 4.3. Oprávneným vrátením faktúry prestáva plynúť doba jej splatnosti. Nová lehota splatnosti začína plynúť odo dňa doručenia opravenej faktúry. Objednávateľ písomne uvedie dôvody vrátenia takejto faktúry.

**Článok V.**

**SANKCIE A ÚROKY Z OMEŠKANIA A NÁHRADA ŠKODY**

**5.1**    V prípade, že Poskytovateľ nedodrží termín plnenia, dohodnutý v článku III. bod 3.2 tejto zmluvy, ako aj v prípade, ak neposkytne včas služby údržby, uhradí Objednávateľovi zmluvnú pokutu vo výške 0,05% z fakturovanej zmluvnej ceny  za každý deň omeškania.

**5.2**     V prípade omeškania Objednávateľa so splnením peňažného záväzku, uhradí Objednávateľ Poskytovateľovi úrok z omeškania z nezaplatenej sumy v sadzbe podľa Nariadenia vlády SR č. 21/2013 Z.z., ak o jeho úhradu Poskytovateľ požiada.

**5.3**      Poskytovateľ zodpovedá za vzniknutú škodu, ktorá vznikne Objednávateľovi ako dôsledok nedodržania termínu plnenia, uvedeného v článku III. bod 3.2. tejto zmluvy, ako aj v dôsledku neposkytnutia služieb údržby riadne a včas.

**5.4**      Zmluvné pokuty a sankcie dohodnuté touto zmluvou hradí povinná strana nezávisle na tom, či a v akej výške vznikne druhej strane škoda. Základom pre výpočet pokuty sú ceny bez DPH. Tým nie je dotknutý nárok zmluvnej strany na náhradu škody, prevyšujúcej výšku zmluvnej pokuty.

**5.5** Dohodnuté zmluvné pokuty a sankcie uhradí povinná strana strane oprávnenej do 30 dní odo dňa ich uplatnenia na základe riadne vystavenej faktúry.

**5.6** Žiadna zo zmluvných strán nie je zodpovedná za omeškanie spôsobené okolnosťami vylučujúcimi zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle na vôli povinnej zmluvnej strany a bráni jej v splnení jej povinností, ak nie je možné rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v dobe vzniku prekážku predvídala. Zodpovednosť nevylučuje prekážka, ktorá vznikla najprv v dobe, keď povinná strana bola v oneskorení s plnením svojej povinnosti alebo vznikla z jej hospodárskych pomerov. Účinky vylučujúce zodpovednosť sú obmedzené len na dobu, pokiaľ trvá prekážka, s ktorou sú tieto povinnosti spojené.

**Článok VI.‎**

**TRVANIE ZMLUVY A JEJ UKONČENIE**

**6.1 ‎** Táto Zmluva spolu s Prílohou č.1 nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v súlade s platnými právnymi predpismi Slovenskej republiky. Poskytovateľ dáva Objednávateľovi výslovný súhlas so zverejnením zmluvy, vrátane všetkých príloh a jej prípadných dodatkov na webovom sídle Objednávateľa a v Centrálnom registri zmlúv vedenom Úradom vlády SR.

**6.2** Táto zmluva sa uzatvára na dobu určitú do doby ukončenia poskytovania služieb údržby, ktorá sa začne poskytovať odo dňa poskytnutia služieb údržby podľa článku III. bod 3.2. tejto zmluvy a skončí 31.12.2018. Podmienky tejto zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.

**6.3** Poskytovateľ je oprávnený túto zmluvu vypovedať ako celok len v prípade porušenia tejto zmluvy Objednávateľom. V tomto prípade predstavuje výpovedná doba jeden mesiac a začína plynúť prvým dňom mesiaca nasledujúceho po doručení písomnej výpovede Objednávateľovi. Porušením Zmluvy sa pre tento prípad rozumie, ak Objednávateľ i napriek písomnému upozorneniu zo strany Poskytovateľa a stanoveniu primeraného dodatočného termínu na plnenie, je v omeškaní s úhradou faktúry podľa tejto zmluvy dlhšie než 30 dní.

**6.4** Výpoveďou tejto zmluvy zo strany Poskytovateľa nie je dotknuté právo Poskytovateľa na zaplatenie ceny, resp. jej časti za riadne poskytnuté a prevzaté plnenia do uplynutia výpovednej doby, a to podľa podmienok tejto zmluvy.

**6.5** Objednávateľ je oprávnený túto zmluvu vypovedať len v prípade porušenia tejto zmluvy Poskytovateľom. V tomto prípade predstavuje výpovedná doba jeden mesiac a začína plynúť prvým dňom mesiaca nasledujúceho po doručení písomnej výpovede Poskytovateľovi. Porušením zmluvy sa pre tento prípad rozumie, ak Poskytovateľ i napriek písomnému upozorneniu zo strany Objednávateľa a stanoveniu primeraného dodatočného termínu na plnenie, je v omeškaní s dodaním nových licencií Fabasoft a/alebo poskytnutím služieb údržby k existujúcim licenciám Fabasoft alebo ak neposkytuje služby údržby riadne.

**6.6** Nedodržanie záväzku dodať v termíne uvedenom v článku III. bod 3.2 tejto zmluvy nové licencie Fabasoft alebo poskytnúť služby údržby k existujúcim licenciám Fabasoft, budú považovať zmluvné strany za podstatné porušenie zmluvného vzťahu v zmysle § 345 odsek 2 Obchodného zákonníka, ktoré oprávňuje Objednávateľa na okamžité odstúpenie od zmluvy.

**‎6.7 ‎** Zmluvná strana je oprávnená okamžite odstúpiť od tejto zmluvy v prípade, ak sa pre druhú ‎zmluvnú stranu stalo splnenie podstatných zmluvných povinností nemožným.‎

**Článok VII.**

**DORUČOVANIE**

**7.1** Doručením sa rozumie prijatie zásielky zmluvnou stranou, ktorej bola adresovaná na adresu objednávateľa a poskytovateľa.

**7.2** Za deň doručenia zásielky zmluvnej strane, ktorej bola adresovaná sa považuje takisto deň

* 1. v ktorom táto zmluvná strana ju odoprela prijať,
  2. ktorým márne uplynula odberná lehota pre jej vyzdvihnutie si na pošte alebo
  3. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.

**Článok VIII.**

**OSOBITNÉ USTANOVENIA**

**8.1** Poskytovateľ, jeho prípadní subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ˇďalej ako „z. č. 315/2016 Z.z.“), musia byť v súlade s § 11 ods. 1 zákona č. 343/2015 Z.z. o verejnom obstarávaní v platnom znení (ďalej aj ako „ZoVO“) zapísaní do registra partnerov verejného sektora, a to počas celej doby trvania tejto zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa zákona č. 315/2016 Z.z. Porušenie tejto povinnosti sa považuje za podstatné porušenie zmluvy a je dôvodom, ktorý oprávňuje Objednávateľa na odstúpenie od zmluvy.

* 1. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z.z.
  2. Objednávateľovi vzniká právo odstúpiť od tejto zmluvy z dôvodov, uvedených v § 15 ods. 1 zákona č. 315/2016 Z.z. Objednávateľ nie v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona č. 315/2016 Z.z.
  3. Objednávateľ má právo uplatniť si u poskytovateľa zmluvnú pokutu vo výške 5000,00 eur za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona č. 315/2016 Z.z. Právo na zmluvnú pokutu zaniká, ak objednávateľ odstúpi od zmluvy v súlade s § 15 ods. 1 zákona č. 315/2016 Z.z.
  4. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona č. 315/2016 Z.z.
  5. Na poskytovanie niektorých plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto zmluve právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie zmluvy v súlade s § 41 ods. 8 ZoVO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto zmluvy (poznámka: uvedie sa v prípade, ak pri uzavretí zmluvy má Poskytovateľ známych subdodávateľov).
  6. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel.
  7. Poskytovateľ je oprávnený zmeniť a/alebo doplniť subdodávateľa počas trvania zmluvy. Poskytovateľ je povinný Objednávateľovi najneskôr v deň, ktorý predchádza dňu, v ktorom subdodávateľ začne plniť predmet zmluvy, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 8.4. tohto článku.
  8. Poskytovateľ zaplatí Objednávateľovi zmluvnú pokutu vo výške 5000 EUR, ak porušil alebo riadne a úplne nevykonal povinnosť uvedenú v bode 8.7. a 8.8.
  9. Porušenie povinnosti podľa bodu 8.7. a 8.8. tohto článku sa považuje za podstatné porušenie zmluvy.
  10. Poskytovateľ a osoba, ktorej zdroje podľa § 33 ods. 3 ZoVO použil poskytovateľ ako uchádzač na preukázanie technickej alebo odbornej spôsobilosti, zodpovedajú za plnenie zmluvy spoločne, každý vo vzťahu k tej časti predmetu zákazky/zmluvy, na ktorú boli kapacity uchádzačovi/poskytovateľovi poskytnuté.
  11. Poskytovateľ v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Všeobecné nariadenie o ochrane údajov) a so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „ZoOU“), zabezpečí poučenie svojich zamestnancov a všetkých osôb, ktoré v rámci plnenia tejto zmluvy budú mať prístup na pracovisko Objednávateľa, resp. by sa mohli v rámci plnenia predmetu tejto zmluvy dostať do kontaktu s osobnými údajmi Objednávateľa, a to najmä s dôrazom na povinnosť zachovávania mlčanlivosti podľa ustanovenia § 79 ZoOU a sankciami za porušenie zachovávania tejto mlčanlivosti podľa ustanovenia § 104 ZoOU. Poskytovateľ sa zaväzuje dodržiavať ďalšie pokyny Objednávateľa za účelom zachovávania mlčanlivosti, o ktorých ho Objednávateľ preukázateľným spôsobom oboznámil.

**Článok IX.**

**ZÁVEREČNÉ USTANOVENIA**

‎**9.1** Zmeny a doplnky tejto Zmluvy je možno vykonávať iba formou písomného dodatku k tejto zmluve.‎

‎**‎**

**9.2** Pokiaľ by sa ktorékoľvek ustanovenie vyplývajúce z tejto zmluvy ukázalo ako neplatné či nevymáhateľné alebo sa takým počas trvania účinnosti tejto zmluvy stalo, tak takáto skutočnosť nespôsobí neplatnosť ani nevymáhateľnosť ostatných ustanovení tejto zmluvy, ak z donucujúcich ustanovení právnych predpisov nevyplýva inak. Zmluvné strany sa zaväzujú také ustanovenie nahradiť platným a vymáhateľným ustanovením, ktoré je svojím obsahom najbližšie účelu neplatného či nevymáhateľného ustanovenia.

**9.3** Ak nie je dohodnuté v tejto zmluve inak, riadia sa právne vzťahy z nej vyplývajúce a ‎vznikajúce ustanoveniami ‎Obchodného zákonníka, Občianskeho zákonníka, Autorského zákona, ako aj ostatnými súvisiacimi všeobecne záväznými právnymi ‎predpismi Slovenskej republiky.‎

**9.4** Podmienky tejto zmluvy, ktoré vzhľadom na svoju povahu presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.

**9.5** Všetky spory zo zmluvy budú zmluvné strany riešiť predovšetkým vzájomnou dohodou. V prípade, ak nedospejú k dohode, bude sa spor riešiť pred príslušným súdom Slovenskej republiky.

**9.6** Práva a povinnosti vyplývajúce z tejto zmluvy prechádzajú, pokiaľ to povaha týchto práv a povinností nevylučuje, na právnych nástupcov zmluvných strán, iba po predchádzajúcom písomnom súhlase druhej zmluvnej strany.

**9.7** Táto zmluva je vypracovaná v 4 vyhotoveniach, z ktorých dve vyhotovenie obdrží Objednávateľ a dve vyhotovenia Poskytovateľ.

‎

**9.8** Neoddeliteľnou súčasťou tejto zmluvy je:

‎

Príloha č. 1 – Zoznam dodaných licencií a licencií, na ktoré sa vzťahuje základná licenčná

podpora a cena predmetu zákazky/zmluvy

**Zmluvné strany vyhlasujú, že táto zmluva je prejavom ich pravej a slobodnej vôle a na dôkaz dohody o všetkých článkoch tejto zmluvy pripojujú svoje podpisy**

V Bratislave dňa ............................... V Bratislave ...................................

Za poskytovateľa Za objednávateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Albín Kotian

generálny tajomník služobného úradu

**Príloha č. 1**

**Zoznam dodaných licencií a licencií, na ktoré sa vzťahuje základná licenčná podpora a cena predmetu zákazky/zmluvy**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Názov** | **Merná jednotka (MJ)** | **Počet MJ** | **Cena za mernú jednotku v EUR bez DPH** | **Celková cena v EUR bez DPH** | **Suma DPH (20 %) v EUR** | **Cena celkom v EUR s DPH** |
| **Nákup nových licencií Fabasoft** | 1. Fabasoft eGov Suite | ks | 196 |  |  |  |  |
| 2. Fabasoft app. Telemetry | ks | 396 |  |  |  |  |
| 3. Fabasoft fultextové vyhľadávanie | ks | 396 |  |  |  |  |
| **Licenčný maintenance Fabasoft – služby údržby** | 4. Fabasoft eGov Suite | ks | 10 550 |  |  |  |  |
| 5. Fabasoft app. Telemetry | ks | 10 350 |  |  |  |  |
| 6. Fabasoft fultextové vyhľadávanie | ks | 10 350 |  |  |  |  |
|  | **Celková cena za predmet zákazky** **v EUR bez DPH**  (nákup nových licencií a služby údržby) | | | |  | xxx | xxxx |
|  | **Suma DPH (20%) v EUR** | | | | xxx |  | xxxx |
|  | **Celková cena za predmet zákazky** **v EUR s DPH**  (nákup nových licencií a služby údržby) | | | | xxx | xxx |  |